# El manual del &klipper;

&Philip.Rodrigues; &Philip.Rodrigues.mail;
&Carsten.Pfeiffer; &Carsten.Pfeiffer.mail;
&traductor.Antoni.Bella;
2000-2003 &Philip.Rodrigues;
&FDLNotice;
5 de maig de 2022
Plasma 5.25

El &klipper; és la utilitat del &plasma; per a retallar i enganxar.

KDE Klipper kdebase porta-retalls

## Introducció

El &klipper; és la utilitat de porta-retalls del &plasma;. Emmagatzema l'historial del porta-retalls, i us permet enllaçar el contingut amb les accions de les aplicacions. Si us plau, informeu a sobre de qualsevol problema o petició d'alguna característica al bugzilla del KDE.

## Ús del &klipper;

### Ús bàsic

Podeu utilitzar el &klipper; a la safata del sistema, sigui com giny del &plasma; o una aplicació clàssica. Tots dos comparteixen la mateixa funcionalitat, però tenen una &IGU; diferent i es mostra l'últim element de l'historial quan es passa el punter del ratolí sobre la icona del &klipper; a la safata del sistema:

La icona del &klipper;.
La icona del &klipper;

El giny del &klipper; restarà ocult si el porta-retalls està buit.

Per a visualitzar l'historial del porta-retalls, feu clic a la icona del &klipper; a la safata del sistema.

#### Giny del &klipper;

El giny del &klipper;.
El giny del &klipper;

Passeu per sobre d'una entrada amb el punter del ratolí i apareixeran quatre icones que us permetran invocar una acció, mostrar el codi de barres, editar el contingut o eliminar l'entrada de l'historial. Utilitzeu l'&spectacle; per a capturar els codis de barres i desar-los.

Per a cercar a través de l'historial del porta-retalls obriu-lo (fent clic sobre el &klipper;) i escriviu la vostra consulta. Els resultats s'actualitzaran mentre escriviu. Per a esborrar l'historial del porta-retalls, feu clic en la icona a la dreta del camp de cerca.

L'acció Configura el porta-retalls... al menú contextual obre el diàleg de configuració.

### Accions

El &klipper; pot realitzar accions sobre el contingut del porta-retalls, basant-se en una expressió regular en particular. Per exemple, qualsevol contingut del porta-retalls que comenci amb «http://» es podrà passar al Firefox o al &konqueror; com un &URL; a obrir. A més, si el contingut coincideix amb un camí, es poden realitzar accions similars segons el tipus de fitxer. Per exemple, si es copia al porta-retalls el camí a un fitxer PDF, aquest es podrà veure a l'&okular;.

Per a usar aquesta característica, simplement copieu un &URL; o camí. Si hi ha una expressió regular en la llista del &klipper;, apareixerà un menú mostrant-vos els programes adients perquè trieu. Empreu el ratolí o el teclat per a seleccionar un programa, i el &klipper; l'executarà, obrint l'adreça cap on apunta la selecció.

Podeu canviar el temps durant el qual el menú romandrà obert en el diàleg de configuració, amb l'opció Mostra el menú emergent d'acció a la pàgina General. Podeu desactivar per separat la part del camí al fitxer utilitzant l'opció Inclou les accions MIME a la pàgina Menú d'accions.

Les accions es poden inhabilitar completament prement la drecera &Ctrl;&Alt;X.

El contingut del porta-retalls que coincideixi amb una expressió regular també es pot editar abans de realitzar una operació a sobre seu. Seleccioneu Edita el contingut... a la dreta de l'entrada al porta-retalls, i podreu modificar el contingut del porta-retalls en el diàleg que aparegui, abans de fer clic al botó D'acord per a executar l'acció apropiada.

Si premeu &Ctrl;&Alt;R es mostrarà el menú emergent permetent-vos repetir l'última acció realitzada pel &klipper;.

### Comportament de la selecció i el porta-retalls

#### General

El &klipper; es pot emprar per a establir el comportament del porta-retalls i selecció al &plasma;.

El &X-Window; usa dues memòries intermèdies per separat de l'historial del porta-retalls: La «selecció» i el «porta-retalls». El text se situa a la memòria intermèdia de selecció simplement quan aquest és seleccionat i es pot enganxar amb el &BMR;. Per a situar el text a la memòria intermèdia del porta-retalls, seleccioneu-lo i premeu &Ctrl;X o &Ctrl;C . El text localitzat en el porta-retalls s'enganxa usant &Ctrl;V o seleccionant Enganxa al menú contextual.

#### Canviar el comportament de la selecció i del porta-retalls

Per a canviar el comportament del porta-retalls i la selecció, seleccioneu Configura el porta-retalls... des del menú contextual del &klipper; i en el diàleg que aparegui seleccioneu la pàgina General. Desmarcant Selecció i porta-retalls fareu que el porta-retalls i la selecció funcionin amb memòries intermèdies completament separades, tal com s'ha descrit més amunt. Amb aquesta opció establerta, l'opció Ignora evitarà que el &klipper; inclogui el contingut de la selecció al seu historial del porta-retalls i de portar a terme accions amb el contingut de la selecció. En seleccionar Selecció i porta-retalls farà que la memòria intermèdia del porta-retalls i de la selecció sempre siguin la mateixa, de manera el text de la selecció es pot enganxar tant amb el &BMR; com amb la combinació de tecles &Ctrl;V, i de manera similar amb el text de la memòria intermèdia del porta-retalls.

## Configuració del &klipper;

### Opcions generals

Selecció i porta-retalls

  Quan s'ha ressaltat text o una àrea de la pantalla amb el ratolí o el teclat, això s'anomena selecció. Es pot enganxar fent servir el &BMR;.

  Si la selecció es copia explícitament usant una acció Còpia o Retalla, es desa al porta-retalls. Es pot enganxar fent servir una acció Enganxa.

  Quan està activada, aquesta opció manté iguals la selecció i el porta-retalls, de manera que qualsevol selecció està immediatament disponible per a enganxar de qualsevol manera. Si està desactivada, la selecció encara es pot desar en l'historial del porta-retalls (subjecte a les opcions següents), però només es pot enganxar utilitzant el &BMR;.

Historial del porta-retalls

  Commuta l'historial del porta-retalls.

Nombre d'entrades

  Estableix el nombre d'elements que estan emmagatzemats en l'historial del porta-retalls.

Selecció de text

  Quan se selecciona una àrea de la pantalla amb el ratolí o el teclat, això s'anomena la «selecció». Aquesta opció determina si les seleccions de text es desen en l'historial del porta-retalls. És possible triar entre Desa sempre en l'historial i Només quan es copiï explícitament. L'opció Desa sempre en l'historial no està disponible si la sincronització de la selecció/porta-retalls està desactivada: en aquest cas la selecció mai es desarà automàticament en l'historial del porta-retalls. Vegeu .

Selecció de no text

  Aquesta opció determina si les seleccions de no text (com ara les imatges) es desen en l'historial del porta-retalls. És possible triar entre Desa sempre en l'historial, Només quan es copiï explícitament, i No desis mai en l'historial. L'opció Desa sempre en l'historial no està disponible si la sincronització de la selecció/porta-retalls està desactivada: en aquest cas la selecció mai es desa automàticament en l'historial del porta-retalls. Vegeu .

### Menú d'accions

Mostra el menú emergent d'acció

  Estableix el temps que romandrà obert un menú emergent si no feu res amb ell.

Repeteix les accions en un element seleccionat de l'historial

  Si aquesta opció és activada, seleccionar un element de l'historial causarà que el &klipper; mostri les accions emergents sobre aquest element, si fos apropiat.

Elimina els espais en blanc en executar accions

  Si se selecciona, qualsevol espai en blanc (espais, tabulacions, &etc;) al començament o final del porta-retalls seran eliminats després de passar el contingut des del porta-retalls a una aplicació. Això seria d'utilitat, per exemple, si el porta-retalls conté un &URL; amb espais, si l'obre un navegador web, causaria un error.

Inclou les accions MIME

  Si se selecciona, inclou les aplicacions que puguin acceptar el seu tipus &MIME; d'un nom de fitxer o un URL seleccionat en el menú emergent.

### Configuració de les accions

Editar les expressions i accions

  Sobre la pàgina Accions, feu doble clic a sobre de l'expressió regular o acció que vulgueu editar o premeu el botó Edita l'acció. Apareixerà un diàleg en el qual podreu editar el text com vulgueu.

Afegir expressions i accions

  Feu clic al botó Afegeix una acció... per a afegir una expressió regular amb la qual, el &klipper; pugui trobar una correspondència. El &klipper; utilitza la classe QRegularExpression de les &Qt;, la qual utilitza PCRE (Perl Compatible Regular Expressions -expressions regulars admeses per Perl-).

  Podeu afegir una descripció del tipus expressió regular (&pex;, «HTTP URL») fent clic esquerre en la columna Descripció.

  Trobareu informació detallada sobre de l'ús de les expressions regulars de QRegularExpression en la documentació del codi font de les Qt.

  Editeu l'expressió regular tal com es descriu més amunt. Per a afegir una ordre, feu clic a Afegeix una ordre i editeu l'ordre en el quadre d'edició de text. En fer doble clic sobre una ordre podreu editar-la.

  Cal tenir present que %s en la línia d'ordres és substituïda pel contingut del porta-retalls, &pex;, si la vostra definició d'ordre és ``kwrite` %s` i el contingut del vostre porta-retalls és `/home/jordi/fitxer_text`, s'executarà l'ordre ``kwrite` `/home/jordi/fitxer_text``. Per a incloure %s en la línia d'ordres, empreu la barra inversa, de la manera següent: `\%s`.

  Les entrades des de `%0` fins a `%9` se substituiran amb els textos capturats corresponents del patró de coincidència.

### Opcions a la pestanya Dreceres

La pàgina de dreceres us permet canviar les dreceres de teclat que s'empren per a accedir a les funcions del &klipper;. Podeu canviar les dreceres a una de les tres opcions següents:

Cap

  L'acció seleccionada no serà accessible directament des del teclat.

Omissió

  L'acció seleccionada utilitzarà la tecla predeterminada del &klipper;. Aquestes seran les dreceres a les quals ens referirem en aquest manual.

Personalitzada

  L'acció seleccionada serà assignada a les tecles que escolliu.

  Per a escollir una tecla a mida per a l'acció que hàgiu seleccionat, feu clic a sobre de Personalitzada i llavors a Cap. Ara escriviu el tipus de combinació de tecles desitjada, com en qualsevol aplicació &kde;.

Si definiu una drecera per a Obre el Klipper a la posició del ratolí, prement aquesta drecera s'obrirà el menú emergent del &klipper; a la posició del cursor del ratolí, en lloc de la seva posició per omissió (al plafó del &plasma;). És útil si utilitzeu el ratolí més que el teclat.

## Crèdits i llicència

&klipper;

Copyright del programa 1998 &Andrew.Stanley-Jones; asj@cban.com

Copyright del programa 1998-2000 &Carsten.Pfeiffer; &Carsten.Pfeiffer.mail;

Actualment és mantingut per l'Esben Mose Hansen. Per als detalls de contacte, vegeu http://mosehansen.dk/about.

Copyright de la documentació 2000-2003, 2005 &Philip.Rodrigues; &Philip.Rodrigues.mail;

Traductor/Revisor de la documentació: &credits.Antoni.Bella;

&underFDL; &underGPL;
&documentation.index;