# Slog uporabe

&Mike.McBride; &Mike.McBride.mail;
Matej Badalič

    matej_badalic@slo.net

09.04.2021
Plasma 5.20
KDE Sistemske nastavitve slog aplikacija gradniki

Ta modul se uporablja za nastavitev, kako &kde; prikaže posamezne gradnike.

Gradnik je splošno uporabljen termin programerjev, ki se nanaša na elemente uporabniškega vmesnika, kot so gumbi, menuji in drsniki. Predstavljajte si jih lahko kot osnovne dele, ki sestavljajo vašo aplikacijo.

S tem modulom lahko konfigurirate način risanja gradnikov, a za spremembo barve gradnikov, si oglejte razdelek z naslovom Barve.

Zgornja mreža z oznako Slog aplikacije vsebuje seznampredogledov vnaprej določenih slogov. Vsak slog ima ime in kratek opis, ki se prikaže, ko na njegov element premaknete miškin kazalec.

Če želite konfigurirati &plasma; temo uporabite prekrivno ikono Konfiguriraj slog ... spodaj desno od ikone sloga gradnika v mreži.

Če je implementiran, je mogoče spremeniti skoraj vse vidike sloga: zavihke na sredinski vrstici z zavihki, risanje ločil elementov v orodni vrstici, risanje indikatorja fokusa na seznamih, risanje kljukic drsnikov, omogočanje razširjenih upravljavcev za spreminjanje velikosti, definiranje vidnosti pospeševalnikov tipkovnice, način vlečenja oken, uporabite okvirje za boljšo dostopnost, uporabite gumbe na drsnih trakovih, uporabite preglednost v menijih.

Splošno konfiguracijo lahko izvedete s pritiskom na gumb Konfiguriraj ikone in orodne vrstice pod mrežo. Ta gumb odpre podokno za izbiro nadaljnjih nastavitev.

Pokaži ikone: na gumbih

  Če je ta možnost izbrana, bodo imeli akcijski gumbi (kot sta V redu in Uporabi) znotraj njih majhno ikono, ki deluje kot vizualna referenca. Če ta možnost ni izbrana, bo na gumbu prikazano samo besedilo.

Prikaži ikone: V menijih

  Če je ta možnost izbrana, bodo &kde; aplikacije prikazale majhne ikone poleg večine elementov menija. Če ta možnost ni izbrana, bo v menijih prikazano samo besedilo. Spremembe vidnosti menijskih ikon bodo vplivale le na novo zagnane aplikacije.

Oznaka glavne orodne vrstice, Oznaka sekundarne orodne vrstice

  Ta spustna polja vam omogočajo, da določite, kje na gumbu v obeh orodnih vrsticah bo besedilo imena gumba prikazano kot privzeto. Če je izbrano Brez, na gumbih orodne vrstice ni besedila. Če je izbrano Samo besedilo, se ikona gumba nadomesti z besedilnim imenom gumba. Če je izbrana možnost Poleg ikone, bo ime gumba postavljeno desno od ikone. Če izberete Pod ikono, bo privzeto besedilo gumba pod ikono.

  Te možnosti določajo samo privzeto lokacijo. Vsaka aplikacija lahko preglasi nastavitve, uporabljene na tej plošči.

Gumb Konfiguriraj slog aplikacije GNOME/GTK ... lahko uporabite za odpiranje zavihka s konfiguracijo, kjer lahko izberete GTK tema, namestite temo GTK iz datoteke ali Pridobite Nov GNOME/GTK Slog Aplikacije iz interneta.